บุญกองข้าว กุศโลบายรู้คุณค่าวิถีชาวนา
ประเทศไทยเป็นเมืองเกษตรกรรมจึงนำพาความเชื่อเรื่องสิ่งเคารพหลายอย่างที่เกิดขึ้น,โดยเฉพาะ พระแม่โพสพ เมล็ดข้าวที่ถือเป็นเทพีกลางท้องทุ่งนา ช่วยให้คนไทยมีกินมีใช้ แม้ต้องลงทุนลงแรง หลังสู้ฟ้าหน้าสู้ดิน ทำนาเหน็ดเหนื่อย สักเพียงใดก็ต้องยอม,ดูได้จากเมื่อช่วงปีใหม่ ประชาชน นักท่องเที่ยว และชาวบ้านใกล้เคียง จึงแห่ไปร่วมงานบุญกองข้าว ที่วัดป่าคำสว่าง บ้านคำสว่างน้อย หมู่ 5 ต.วังตามัว อ.เมือง จ.นครพนม อย่างคึกคัก,พระภูวดล สุธัมโม เจ้าอาวาสวัดป่าคำสว่าง เล่าว่า สมัยนี้สังคมเปลี่ยน ลูกหลานเยาวชนและชาวบ้านบางส่วนหลงลืมประเพณีวัฒนธรรมดั้งเดิมแม้กระทั่งบุญคุณข้าว ถิ่นเกิด หรือพ่อแม่ก็ยังลืม,จึงเกิดแนวคิดใช้ประเพณี บุญกองข้าว หรือ บุญคูณลาน ในอดีต ทำกันหลังฤดูกาลเก็บเกี่ยว หรือช่วงปีใหม่ จัดเป็นกิจกรรมร่วมแรงร่วมใจของชาวบ้าน โดยนำข้าวเปลือกมาสมทบทุนพัฒนาวัดวาอาราม,เกิดเป็นความรักสามัคคีในชุมชนจากการได้ร่วมเฉลิมฉลองทำบุญถวายพระแม่โพสพตามประเพณี,แต่สำหรับปีนี้ใช้กุศโลบายการสร้าง ปราสาทจากรวงข้าว อย่างสวยงาม อลังการ เพื่อสร้างความแปลกใหม่ ให้ประชาชนเกิดความสนใจหันมาเข้าวัด แทนการดื่มเหล้าเฉลิมฉลอง,ที่สำคัญปลูกจิตสำนึกให้ลูกหลานเยาวชนเห็นความสำคัญของวิถีชาวนา บุญคุณของพ่อแม่ ปู่ย่าตายาย ที่เหน็ดเหนื่อยทำไร่ทำนา เลี้ยงลูกหลานมาถึง ปัจจุบัน จะได้ช่วยกันสืบสานอนุรักษ์และพัฒนาบ้านเกิด,สำหรับปราสาทรวงข้าว สร้างจำลองมาจากปราสาทผึ้ง ความสูง 9 เมตร กว้าง 7 เมตร ยาว 9 เมตร โครงสร้างทำจากไม้ไผ่ ใช้รวงข้าวเหนียว กข.6 ที่ชาวบ้านบริจาคและคัดแยกใบออกแล้ว 1 ล้านรวง รวม 3 ตัน,เมื่อนำทั้งหมดมาถักร้อยมัดรวมกัน ประดับตกแต่งผสมผสานงานศิลปะจะได้รูปแบบปราสาทผึ้ง ให้ผู้คนที่สนใจเที่ยวชมและร่วมบุญกองข้าว นำปัจจัยสมทบสร้างศาลาการเปรียญหลังใหม่,กวี ศรีสรรค์ 
ประเพณี บุญกองข้าว หรือ บุญคูณลาน ในอดีต ทำกันหลังฤดูกาลเก็บเกี่ยว หรือช่วงปีใหม่ จัดเป็นกิจกรรมร่วมแรงร่วมใจของชาวบ้าน
บุญกองข้าว,วัดป่าคำสว่าง,นครพนม,มองทั่วทิศเมืองไทย,กวี ศรีสรรค์,ข่าวทั่วไป